recursal/SuperWikiNEXT-32B huggingface dataset:
**วัดหนองปลาไหล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งกระพังโหม อำเภอกำแพงแสน จังหวัดนครปฐม มีเนื้อที่ 51 ไร่ 3 งาน 10 วา

วัดหนองปลาไหลประกาศตั้งวัดเมื่อวันที่ 2 กุมภาพันธ์ พ.ศ. 2475 ได้รับพระราชทานวิสุงคามสีมาเมื่อวันที่ 14 มกราคม พ.ศ. 2488 ก่อตั้งโดยพระอาจารย์บุญ โดยใช้หมู่บ้านตั้งเป็นชื่อวัด ร่วมสร้างกับชาวบ้านที่อยู่ใกล้เคียง ได้แก่ นายสุ่น แร่กรูด, นายหยุ่น พลเดช, นายเอ สนจุ้ย, นายช้อน ศิริจำปา, นายมุ ศรีนวล, นายปุย แก่นแก้ว, นายหล้า ผากุมมา เป็นต้น ในการสร้างวัดครั้งแรกนั้นมุงด้วยแฝก ในอดีตชาวบ้านหนองปลาไหล เวลาทำบุญต้องมาทำบุญที่วัดลำเหย ระยะห่างประมาณ 5 กิโลเมตร ซึ่งอยู่ไกลสำหรับชาวบ้าน จึงได้นิมนต์พระอาจารย์บุญ ผากุมมา ซึ่งมีพื้นเพเป็นชาวหนองปลาไหล มาจำพรรษาที่วัดหนองปลาไหล แล้วได้รับบริจาคที่ดินจากนางพิม ผากุมมา ในปี พ.ศ. 2451 มีเนื้อที่ 52 ไร่เศษ 

รอบที่ดินเป็นคลองลำรางมีปลาไหลตามน้ำมาก ชาวบ้านเรียกว่า *หนองปลาไหล* ต่อมาเมื่อสร้างวัดจึงใช้ชื่อนี้ ต่อมาเมื่อ พ.ศ. 2553 คุณโยมใบบุญ แซ่ตั้ง ได้ถวายที่ดินเพิ่มอีก 5 ไร่ ทางวัดได้จัดการโดยให้ปลูกป่าต้นยางพาราจัดสวนสาธารณประโยชน์ เมื่อ พ.ศ. 2471 เนื่องจากในการสร้างวัดครั้งแรกได้มุงแฝก วัดจึงเกิดเพลิงไหม้ และเกิดเพลิงไหม้อีกครั้งเมื่อ พ.ศ. 2489

รายนามเจ้าอาวาส
---------------

* พระอธิการบุญ พ.ศ. 2475
* พระครูพรหมสุทธิ พ.ศ. 2480
* พระครูโกศลนวกิจ พ.ศ. 2513
* พระครูวิมลจินดากร พ.ศ. 2544

อ้างอิง
-------

1. ↑  "วัดหนองปลาไหล". ศูนย์ข้อมูลกลางทางวัฒนธรรม.
2. ↑  "บันทึกประเทศไทย ฉบับที่ 114 จังหวัดนครปฐม". p. 102–103.
**วัดหนองบัว** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 9 บ้านหนองบัวเก่า ตำบลหนองบัว อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 20 ไร่

ประวัติ
-------

วัดหนองบัวเดิมเป็นสำนักสงฆ์ ตั้งขึ้นเมื่อประมาณ พ.ศ. 2465 โดย จีนกวยและอำแดงโก๋ แซ่ตัน ผู้ถวายที่ดิน สถานที่ตั้งเดิมอยู่ที่บ้านหนองบัวเก่า ซึ่งห่างไกลละแวกบ้านมาก ต่อมาปี พ.ศ. 2475 พ่อเล็ก เปาทุย ได้มีศรัทธาซื้อที่ดินถวายเพื่อสร้างวัด ห่างจากวัดเดิมประมาณ 2 กิโลเมตรเศษ ร่วมกับชาวบ้านดำเนินการย้ายเสนาสนะต่าง ๆ มาปลูกสร้างในที่ใหม่ที่สะดวกและใกล้หมู่บ้าน 

ชาวบ้านได้นิมนต์นายเล็ก เปาทุย ซึ่งบวชเป็นพระภิกษุที่อำเภอโพธาราม จังหวัดราชบุรี มาเป็นเจ้าอาวาสวัดหนองบัว ได้พัฒนาวัดจนมีอาคารเสนาสนะ เช่น อุโบสถ ศาลาการเปรียญ กุฏิสงฆ์ หอสวดมนต์ โรงเรียนปริยัติธรรม ต่อมาปี พ.ศ. 2498 ท่านได้ลาออกจากตำแหน่งเจ้าอาวาสเมื่ออายุ 90 ปีเศษ พระครูฉลวย นิยโต ได้ดำรงตำแหน่งเจ้าอาวาสสืบต่อมา ได้บูรณปฏิสังขรณ์ พัฒนาปรับปรุงวัด จัดสร้างสาธารณูปโภค จัดตั้งมูลนิธิวัดหนองบัว และได้รับการแต่งตั้งเป็นเจ้าคณะตำบลหนองบัว ได้รับพระราชทานวิสุงคามสีมาเมื่อ พ.ศ. 2493 เขตวิสุงคามสีมากว้าง 40 เมตร ยาว 80 เมตร

อาคารเสนาสนะ
------------

อุโบสถกว้าง 10 เมตร ยาว 18 เมตร สร้างเมื่อ พ.ศ. 2492 เป็นอาคารไม้ทรงไทย ภายในประดิษฐานพระประธานเป็นพระพุทธรูปปางมารวิชัย พร้อมพระโมคคัลลานะและพระสารีบุตร ศาลาการเปรียญกว้าง 20 เมตร ยาว 30 เมตร สร้างเมื่อ พ.ศ. 2482 เป็นอาคารไม้ทรงไทย ภายในประดิษฐานพระพุทธรูปขนาดหน้าตักกว้าง 15 นิ้ว หอสวดมนต์กว้าง 9 เมตร ยาว 15 เมตร สร้างเมื่อ พ.ศ. 2495 เป็นอาคารไม้สองชั้น ทรงไทยประยุกต์ กุฏิสงฆ์จำนวน 5 หลัง เป็นอาคารไม้ วิหารกว้าง 9 เมตร ยาว 12 เมตร ภายในศาลาการเปรียญประดิษฐาน *หลวงพ่อแดง* ศาลาอเนกประสงค์กว้าง 10 เมตร ยาว 28 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก ทรงไทย ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก

รายนามเจ้าอาวาส
---------------

* พระเชื้อ
* พระครูวินัยธรเล็ก ปภสสโร
* พระครูสาครสิริฑัต (ฉลวย นิยโต)

อ้างอิง
-------

1. ↑  "วัดหนองบัว". แหล่งศิลปกรรมอันควรอนุรักษ์.
2. ↑  "วัดหนองบัว". ศูนย์ข้อมูลกลางทางวัฒนธรรม.
**วัดหนองปรือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองปรือ อำเภอบางละมุง จังหวัดชลบุรี ที่ดินตั้งวัดมีเนื้อที่ 30 ไร่ 2 งาน 60 ตารางวา

วัดหนองปรือสร้างขึ้นในเขตที่ราบลุ่มที่ปกคลุมไปด้วยต้นปรือหรือธูปฤาษี การเดินทางมาที่วัดในสมัยนั้นชาวบ้านจะต้องเดินผ่านทุ่งต้นปรือและหนองน้ำอันอุดมสมบูรณ์มาตลอดทาง ตั้งเป็นวัดเมื่อ พ.ศ. 2404 ได้รับพระราชทานวิสุงคามสีมาเมื่อ พ.ศ. 2520 อุโบสถหลังแรกสร้างงโดยหลวงพ่อช้าง แต่เกิดเหตุการณ์เพลิงไหม้เมื่อ พ.ศ. 2557 ได้เผาทำลายอาคารพระปริยติธรรมที่ภายในสร้างด้วยไม้สักทองทั้งหลัง รวมทั้งโบราณวัตถุที่ท่านเจ้าอาวาสได้เก็บสะสมไว้ หลังจากเหตุเพลิงไหม้ ท่านเจ้าอาวาส พระสงฆ์ และประชาชนได้ร่วมมือร่วมใจกันก่อสร้างและบูรณะอาคารพระปริยติธรรมหลังใหม่เพื่อทดแทนหลังเก่า เป็นที่ประดิษฐานพระบรมสารีริกธาตุ เป็นสนามสอบพระปริยัติธรรม บรรพชาสามเณรภาคฤดูร้อนและอีกมากมาย

วัดยังเป็นที่ตั้งของพิพิธภัณฑ์วัดหนองปรือ ก่อตั้งเมื่อ พ.ศ. 2526 โดยพระครูพิพิธกิจจารักษ์ เจ้าอาวาสวัดหนองปรือ ตั้งอยู่บริเวณภายในอาคารโรงเรียนพระปริยัติธรรมของวัดหนองปรือ ชั้นล่างของอาคารแบ่งส่วนออกชัดเจนเป็น 2 ส่วน คือ ด้านหน้าเป็นห้องรับรอง ห้องพระ และมีตู้จัดแสดงพระพุทธรูป ส่วนด้านในพิพิธภัณฑ์จัดแสดงวัตถุที่ขุดพบเจอภายในบริเวณวัด เช่น ใบเสมาธรรมจักรหิน พิมพ์ไม้หล่อพระ เครื่องถ้วยชามสังคโลก ตาลปัตร พานทอง เครื่องเงิน เครื่องทองเหลือง เครื่องแก้ว เป็นต้น

วิหารหลวงพ่อช้าง แต่เดิมเป็นพระอุโบสถ (หลังเก่า) ลักษณะเป็นพระวิหารไม้ ผังรูปสี่เหลี่ยมผืนผ้า หลังคาเครื่องไม้ทรงไทยลดชั้น หน้าบันทั้งสองด้านเป็นปูนปั้นลายเครือเถามีคันทวยไม้ค้ำรับชายคา ท้ายวิหารมีฐานชุกชีปูนปั้นลงรักปิดทองประดับกระจกมีอิทธิพลของศิลปะจีน พื้นปูด้วยหินอ่อนทั้งหมด ภายในประดิษฐานพระพุทธรูปปูนปั้นลงรักปิดทอง ปางมารวิชัย มีพระอัครสาวกปูนปั้นประทับยืนพนมมืออยู่ทางด้านหน้า และมีรอยพระพุทธบาทสร้างเมื่อประมาณ พ.ศ. 2456 และประติมากรรมรูปเหมือนของหลวงพ่อช้าง

อ้างอิง
-------

1. ↑  "วัดหนองปรีอ". ศูนย์ข้อมูลกลางทางวัฒนธรรม.
2. ↑  "วัดหนองปรือ". พระสังฆาธิการ.
3. ↑  "วัดหนองปรือ". หอสมุดแห่งชาติ ชลบุรี.
**พระสถูปเจดีย์สมเด็จพระนเรศวรมหาราชานุสรณ์** เป็นสถูปที่สร้างขึ้นเพื่อเป็นอนุสรณ์สถาน เทิดพระเกียรติสมเด็จพระนเรศวรมหาราช ตั้งอยู่หมู่ที่ 2 ตำบลเมืองงาย อำเภอเชียงดาว จังหวัดเชียงใหม่ โดยมีพิธีเปิดอย่างเป็นทางการในวันที่ 12 มกราคม พ.ศ. 2514

ประวัติ
-------

ในปี พ.ศ. 2502 พันตำรวจเอก นิรันดร ชัยนาม ผู้ว่าราชการจังหวัดเชียงใหม่ (ในขณะนั้น) ได้ร่วมกับประชาชน จัดสร้างอนุสรณ์แด่สมเด็จพระนเรศวรมหาราช ณ บริเวณตำบลเมืองงาย อำเภอเชียงดาว จังหวัดเชียงใหม่ ซึ่งเป็นสถานที่ที่เป็นเส้นทางเดินทัพ และสถานที่ตั้งค่ายในอดีต โดยเป็นสถานที่สุดท้ายในการทรงกรีฑาทัพผ่านก่อนที่พระองค์จะสวรรคต

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินมาบวงสรวงดวงพระวิญญาณ เมื่อวันที่ 25 มกราคม พ.ศ. 2508 และเมื่อวันที่ 24 พฤษภาคม พ.ศ. 2511 ได้ทรงเจิมและทรงสุหร่ายศิลาฤกษ์และแผ่นอิฐที่นำมาจากพระเจดีย์องค์เดิม ซึ่งประดิษฐาน ณ เมืองหาง รัฐไทใหญ่ ประเทศพม่า (ก่อนจะถูกทำลาย)

เมื่อวันที่ 15 มกราคม พ.ศ. 2512 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จฯ มาเป็นองค์ประธานในพระราชพิธีพุทธาภิเษก ณ วัดพระสิงห์วรมหาวิหาร เพื่อสร้างวัตถุมงคลหารายได้สมทบทุนในการจัดสร้างพระสถูปฯ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จฯ มาเป็นองค์ประธานเปิดอนุสรณ์สถานพระสถูปเจดีย์ฯ เมื่อวันที่ 12 มกราคม พ.ศ. 2514

พระสถูป
-------

พระสถูปเจดีย์ เป็นเจดีย์ฐาน 8 เหลี่ยม ขนาดกว้าง 10.30 เมตร สูง 25.12 เมตร ฐานด้านหนึ่งประดิษฐานพระบรมรูปของสมเด็จพระนเรศวรมหาราช แต่ละด้านมีแผ่นศิลาสลักลวดลาย เรื่องราวพระประวัติ

บริเวณอนุสรณ์สถานดังกล่าว มีการจัดสร้าง "ค่ายหลวงที่ประทับสมเด็จพระนเรศวรมหาราช (จำลอง)" ซึ่งกรมศิลปากรจัดสร้างขึ้น เพื่อให้ประชาชนทั่วไปได้สักการะ และเรียนรู้ประวัติศาสตร์

กิจกรรมสำคัญ
------------

* **วันยุทธหัตถี** เป็นงานรัฐพิธี ซึ่งจะจัดให้มีพิธีวางพานพุ่ม ถวายเครื่องสักการะ ในวันที่ 18 มกราคมของทุกปี
* **งานสรงน้ำพระสถูป** ตรงกับวันที่ 16 เมษายนของทุกปี จะจัดให้มีพิธีสรงน้ำ โดยจัดขบวนแห่เครื่องสักการะ
* **งานวันคล้ายวันสวรรคต** ตรงกับวันที่ 25 เมษายนของทุกปี ซึ่งจัดให้มีพิธีบวงสรวงดวงพระวิญญาณ และพิธีถวายพวงมาลา ถวายราชสักการะ
* **ถนนคนเดิน** ทุกวันศุกร์ จะถูกจัดให้มีกิจกรรมถนนคนเดินบริเวณทางเข้าพระสถูปฯ

อ้างอิง
-------

1. ↑  เอกสารประชาสัมพันธ์ "พระสถูปเจดีย์สมเด็จพระนเรศวรมหาราชานุสรณ์. เทศบาลตำบลเมืองงาย
**พระศรีสุวรรณวงษา (ท้าวเดช รัตนวงศวัต)** ชาวบ้านพื้นถิ่นเรียก "จารเดช" เป็นเจ้าเมืองพยัคฆภูมิพิสัยคนที่ 2 เป็นบุตรคนที่ 3 ของพระรัตนวงษา (ท้าวคำสิงห์) เจ้าเมืองสุวรรณภูมิราชบุรินทร์ (สุวรรณภูมิ จ.ร้อยเอ็ด) มีพี่น้อง 2 คน ได้แก่ ท้าวขัติยะ (ท้าวเทศ) ซึ่งถึงแก่กรรมก่อน และ ท้าวขัติยะ (ท้าวราช) 

ท่านได้มาถึงแก่กรรมเมื่อปี พ.ศ. 2476 ที่ บ้านหนองบัวเจ้าป่า อ.สตึก โดยมีเจดีย์เก็บอัฐิที่วัดป่าศรีหญ้าคา

การตั้งเมือง
------------

ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 เจ้าพระยามหาอำมาตย์ ได้มีใบบอกเสนอราชสำนักแต่งตั้งให้ ท้าวเดช และ ท้าวเทศ เป็นเจ้าเมืองพยัคฆภูมิพิสัย (เมืองเสือ) ได้อพยพผู้คนจากสุวรรณภูมิ มุ่งสู่บ้านนาข่า อ.วาปีปทุม เห็นว่ามีที่ตั้งที่เหมาะสม เหมาะแก่การตั้งเมือง มีชัยภูมิที่ดี จึงไปตั้งเมืองแห่งแรกที่บ้านนาข่า ร.ศ. 98 (พ.ศ. 2422) หรือเรียกว่า นาข่าพยัคฆ์ 

เวลาต่อมามีการเรียกร้องเรื่องเขตแดนการปกครอง พระเจ้าบรมวงศ์เธอ กรมหลวงสรรพสิทธิประสงค์ ข้าหลวงต่างพระองค์เมืองอุบลราชธานี ได้มีการออกตรวจราชการ จึงพระบัญชาให้ ท้าวเดช ไปตั้งเมืองใหม่ย้ายลงมาจากนาข่าลงมาถึงบ้านเมืองเสือ ซึ่งคือจุดเดิมที่กำหนดไว้ตั้งเมืองครั้งแรก นั้นคือ ต.ปะหลาน ในปัจจุบัน ตรงกับ ร.ศ. 112 (พ.ศ. 2436)
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

Motor vehicle

**แม็คลาเรน เอฟ1** (อังกฤษ: McLaren F1) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 1+2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ เริ่มแรกนั้น เอฟ1 เป็นโปรเจกต์ที่นายกอร์ดอน เมอเรย์ (Gordon Murray) วิศวกรเครื่องกลชาวแอฟริกาใต้ เป็นผู้ริเริ่ม และได้ปรึกษากับนายรอน เดนนิส ประธานบริษัทแม็คคลาเรนในการสร้างรถซูเปอร์คาร์ ทำให้โปรเจกต์ แม็คลาเรน เอฟ1 เริ่มขึ้นมาได้ โดยได้นายกอร์ดอน เป็นหัวหน้าโปรเจกต์ครั้งนี้ มีนายปีเตอร์ สตีเฟนส์ (Peter Stevens) เป็นผู้ออกแบบรถทั้งคัน ในวันที่ 31 มีนาคม ค.ศ. 1998 เอฟ1 ได้สร้างสถิติเป็นรถที่เร็วที่สุดในโลก ด้วยความเร็วสูงสุดที่ 386.4 กม./ชม. (240.1 ไมล์/ชม.) และเป็นรถที่ใช้เครื่องยนตร์ที่ไม่ใช้ระบบอัดอากาศ (N/A) ที่เร็วที่สุดในโลกอยู่ในปัจจุบัน

เอฟ1 เต็มไปด้วยเทคโนโลยีและการออกแบบในอีกนวัตกรรมหนึ่ง ที่ทำให้รถเบากว่าและคล่องตัวมากยิ่งขึ้นกว่ารถสปอร์ตหลายคันในสมัยนั้น ไม่ว่าจะเป็นการพัฒนาให้เป็นรถวิ่งถนนคันแรกของโลกที่ใช้คาร์บอนไฟเบอร์เรนฟอร์สเซตพลาสติก (CFPR) ในการทำโครงตัวถังทั้งคัน หรือแม้แต่การออกแบบตามหลักแอโรไดนามิก ที่มีค่าสัมประสิทธิ์แรงต้านอากาศพลศาสตร์ (Drag coefficient) ที่ 0.32 ซึ่งมีค่าเร็วกว่าบูกัตติ เวย์รอน ที่ทำได้เพียง 0.36 ขณะที่เอสเอสซี อัลทีเมท เอโร ทำได้ที่ 0.357

สิ่งหนึ่งที่แม็คลาเรน เอฟ1 แตกต่างจากรถสปอร์ตทั่วๆไปคือ การออกแบบรถยนต์ 1 ที่นั่ง โดยให้ตำแหน่งที่นั่งอยู่ส่วนกลางของรถ (ที่นั่งยื่นออกไปข้างเล็กน้อย) และมีที่นั่งเล็กๆ 2 ที่ ด้านขวาและซ้ายของรถ การออกแบบเช่นนี้ช่วยให้ผู้ขับขี่สามารถเข้าโค้งและการแซงได้ดี สำหรับเครื่องยนตร์นั้นได้ใช้เครื่องยนตร์ที่ใช้กันในสนามแข่งรถ ซึ่งในปัจจุบันไม่นิยมนำมาใช้แล้ว เนื่องจากความไม่สะดวกสบายในการใช้งาน เอฟ1 ยังเป็นรถที่ได้รับการออกแบบให้เป็นที่รถที่ใช้วิ่งบนถนนทั่วไป โดยมีความเป็นที่สุดของรถ (Ultimate road car) ถึงอย่างไรก็ดี เอฟ1 ก็ยังคงมีการโมดิฟายด์เป็นรถในสนามแข่งหลายสนาม อาทิเช่น รายการ24 ชั่วโมง เลอม็อง ในปี ค.ศ. 1995

สายการผลิตของเอฟ1 ได้เริ่มขึ้นตั้งแต่ปี ค.ศ. 1992 จนถึง ค.ศ. 1998 โดยผลิตมาได้ทั้งหมด 106 คัน ในจำนวนนี้รวมถึงรถที่ดัดแปลงในสนามแข่งและรุ่นเสริมย่อยๆอีกด้วย

ในปี ค.ศ. 1994 นิตยสารรถยนต์จากอังกฤษ *ออโตคาร์* ได้ทำการทดสอบรถยนต์คันนี้และได้กล่าวยกย่องว่า "แม็คลาเรน เอฟ1 เป็นรถยนต์ขับขี่ที่ดีที่สุดที่ใช้วิ่งบนถนนสาธารณะ" และต่อด้วยว่า "เอฟ1 จะได้รับการจดจำในฐานะช่วงเวลาที่ยิ่งใหญ่ครั้งหนึ่งในประวัติศาสตร์ของวงการรถยนต์ และอาจจะเป็นไปได้ที่มันจะเป็นผลิตภัณฑ์รถยนต์ที่เร็วที่สุดที่โลกเคยมีมา"

ในเดือนสิงหาคม ค.ศ. 2003 ในงานประมูลสินค้าที่เพบเบิลบีช (Pebble Beach) ได้มีการเสนอขายตัวถัง หมายเลข 006 ของแม็คลาเรน เอฟ1 ไว้ที่ 8.47 ล้านดอลลาร์ หรือเป็นเงินไทยราว 254 ล้านบาท

อ้างอิง
-------

1. ↑  "Watch a young Elon Musk take delivery of his McLaren F1 in 1999". สืบค้นเมื่อ 23 January 2016.`{{cite web}}`: CS1 maint: url-status (ลิงก์)
2. ↑
3. ↑
4. ↑
5. ↑
6. ↑
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-04-12. สืบค้นเมื่อ 2015-05-06.
8. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-04-12. สืบค้นเมื่อ 2015-05-06.
9. ↑
10. ↑
ประวัติ
-------

**หลวงพ่อทอง สีลสุวัณโณ** หรือ **พระศีลมงคล** ท่านเกิดเมื่อวันที่ 5 เมษายน พ.ศ. 2461 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ณ ตำบลดอน อำเภอปะนาเระ จังหวัดปัตตานี ท่านเป็นเจ้าอาวาสรูปปัจจุบันของ วัดสำเภาเชย ท่านบรรพชาเป็นสามเณรเมื่อวันที่ 3 มิถุนายน พ.ศ. 2477 ได้บวชเป็นสามเณร ณ วัดดอนตะวันออก ตำบลดอน อำเภอปะนาเระ จังหวัดปัตตานี และลาสิกขาบทออกไปช่วยมารดาประกอบอาชีพทางบ้าน และได้ทำพิธีอุปสมบทเมื่อวันที่ 27 มิถุนายน พ.ศ. 2482 ณ วัดดอนตะวันออก ตำบลดอน อำเภอปะนาเระ จังหวัดปัตตานี พระครูวิธานวัตต์ (คง) เจ้าคณะตำบลปะนาเระ และเจ้าอาวาสสำเภาเชยเป็นพระอุปัชฌาย์ พระครูวุฒิชัยธรรมธาดาขณะนั้นรับสมณศักดิ์เป็นพระครูชั้นสัญญาบัตรเป็นพระกรรมวาจาจารย์พระครูพิพัฒน์สมณกิจเป็นพระอนุสาวนาจารย์ ท่านเป็นพระนักปฏิบัติ ท่านมักจะสอนลูกศิษย์ว่า **ให้มีศีล สมาธิ ปัญญา และที่สำคัญการมีสัจจะ** ท่านได้รับพัดยศพระราชา คณะชั้นสามัญ มีนามว่า "พระศีลมงคล "มีพิธีพระราชทานเลื่อนและตั้งสมณศักดิ์ ณ พระที่นั่งอมรินทรวินิจฉัย พระบรมมหาราชวัง ณ วันที่ ๕ ธันวาคม พ.ศ. ๒๕๔๕ ท่านได้รับการแต่งตั้งเป็นเจ้าอาวาส วัดสำเภาเชยเมื่อปี พ.ศ. 2487 เป็นเจ้าอาวาสลำดับที่ 7

การเคราพนับถือ
--------------

ประชาชนทั่วไปในพื้นที่ภาคใต้และรวมถึงทั่วทุกภูมิภาคของประเทศไทย นับถือและศรัทธาหลวงพ่อทอง รวมถึงผู้ที่เคารพนับถือและศรัทธา หลวงพ่อทอ งถึงเป็นพระบริสุทธิ์สงฆ์ที่กราบไหว้ได้สนิทใจและเป็นที่เคารพศรัทธาเลื่อมใสมากมาย หลวงพ่อทอง ท่านเป็นพระสมถะ รักสันโดษ มีความเป็นอยู่อย่างง่ายๆ ไม่โอ้อวดในคุณวิเศษในตัวเอง รวมถึงในยุคสมัยที่มีการสร้างพระเครื่อง เนื้อว่าน ปี2497 วัตถุมงคลรุ่นต่าง ๆ

มรณภาพ
------

หลวงพ่อทอง ท่านละสังขารเมื่อวันที่ 26 เมษายน พ.ศ. 2554 รวมสิริอายุได้ 93 ปี มีพิธีพระราชทานเพลิงศพเมื่อวันที่ 22 มิถุนายน พ.ศ. 2557 ณ วัดสำเภาเชย อำเภอปะนาเระ จังหวัดปัตตานี

อ้างอิง
-------

* หลวงพ่อทอง วัดสำเภาเชย
* พิธีทำบุญครบ 100 วัน เก็บถาวร 2011-09-25 ที่ เวย์แบ็กแมชชีน
* ลำดับเจ้าอาวาสวัดสำเภาเชย เก็บถาวร 2010-07-11 ที่ เวย์แบ็กแมชชีน


| ก่อนหน้า |  | พระศีลมงคล (ทอง สีลสุวณฺโณ) |  | ถัดไป |
| --- | --- | --- | --- | --- |
| **พระครูวิมลวรการ** |  |  **เจ้าคณะอำเภอประนาเระ** (7 กันยายน 2557 - ปัจจุบัน) |  | **พระครูพินิจสมณการ** |
| **พระครูโอภาสธรรมโสภณ** |  |  **เจ้าอาวาสสำเภาเชย** (14 พฤษาคม 2510 - 26 เมษายน 2556) |  | **พระใบฎีกาสมชาย วรปุญโญ**


 |
เกาะมบาว
**มบาว** (ฟีจี: *Bau*) เป็นเกาะขนาดเล็กของประเทศฟีจี ตั้งอยู่ทางตะวันออกของเกาะวีตีเลวู มบาวขึ้นมามีบทบาทสำคัญช่วงกลางคริสต์ทศวรรษ 1800 และกลายเป็นศูนย์อำนาจสำคัญของฟีจี จนถึงสมัยที่มอบอำนาจการปกครองให้บริเตน อย่างไรก็ตามเกาะแห่งนี้ยังถือได้ว่ามีอิทธิพลทางการเมืองและมีบทบาทนำตลอดช่วงฟีจียุคใหม่ มบาวเป็นศูนย์กลางการปกครองของสมาพันธรัฐกุมบูนา และศูนย์กลางของผู้นำท้องถิ่นของจังหวัดไตเลวู โดยแบ่งการปกครองเป็น 3 หมู่บ้าน ได้แก่ มบาว ลาซากาวและโซโซ มบาวมีจุดสังเกตสำคัญคือโบสถ์คริสต์ที่เก่าแก่ที่สุดในฟีจีและหินที่ใช้บดกระโหลกของผู้เคราะห์ร้ายจากการถูกกิน

ภาษาฟีจีมีหลายสำเนียง แต่สำเนียงทางการมีพื้นฐานจากมบาว

อ้างอิง
-------

1. ↑  Lewis, M. Paul (ed.), 2009. Ethnologue: Languages of the World, Sixteenth edition. Dallas, Tex.: SIL International. Online version: .

บรรณานุกรม
----------

* *Gone Native in Polynesia*: Captivity Narratives and Experiences from the South Pacific (Page 24, 64, 121) - by Ian Christopher Campbell - 1998 - 167 pages
* *James Calvert ; Or, From Dark to Dawn in Fiji* - Page 44, by R. Vernon - 1890 - 160 pages
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

ระเบียงและสนามหญ้าด้านทิศเหนือในช่วงฤดูใบไม้ร่วง ซึ่งด้านล่างเป็นที่ตั้งของชั้นใต้ดิน
**ชั้นใต้ดินของทำเนียบขาว** ซึ่งเป็นที่พำนักและที่ทำงานของประธานาธิบดีสหรัฐอเมริกาในกรุงวอชิงตัน ดี.ซี. ตั้งอยู่ด้านล่างของระเบียงด้านทิศเหนือ (North Portico) ซึ่งภายในประกอบไปด้วยส่วนที่ทำงานของช่างไม้ วิศวกร ช่างดูแลดอกไม้ สำนักงานของทันตแพทย์ และอื่น ๆ

นอกจากนี้ห้องยุทธการ (Situation Room) ก็ตั้งอยู่ในชั้นใต้ดินของปีกตะวันตกอีกด้วย

ประวัติศาสตร์
-------------

ในช่วงสงครามโลกครั้งที่สอง หลุมหลบภัยถูกสร้างขึ้นใต้ปีกตะวันออกของทำเนียบขาว ซึ่งต่อมาถูกดัดแปลงไปเป็นศูนย์ปฏิบัติการฉุกเฉินของประธานาธิบดี (Presidential Emergency Operations Center)

ส่วนล่างถัดจากชั้นใต้ดินถูกต่อเติมในช่วงการบูรณะทำเนียบขาวของประธานาธิบดีแฮร์รี เอส. ทรูแมน ซึ่งภายในประกอบไปด้วยพื้นที่เก็บของ เครื่องซักรีด เครื่องควบคุมลิฟต์ เครื่องทำน้ำอุ่น (Water softener) และเตาเผาขยะ เช่นเดียวกับห้องแต่งตัวของเจ้าหน้าที่ผู้ดูแลทำเนียบขาว

ต่อมาในปี ค.ศ. 1953 ประธานาธิบดีดไวต์ ดี. ไอเซนฮาวร์ ออกอากาศการถ่ายทอดสดจากห้องพิเศษในชั้นใต้ดินของทำเนียบขาวเป็นครั้งแรก แต่ไม่นานหลังจากนั้น "ห้องออกอากาศ" ดังกล่าวก็ถูกแบ่งออกและนำไปใช้งานเพื่อจุดประสงค์อื่น ส่วนลู่โบว์ลิงถูกเพิ่มเข้ามาในสมัยของประธานาธิบดีริชาร์ด นิกสัน ในปี ค.ศ. 1969

หลังจากที่สมาคมอุตสหกรรมแผ่นเสียงแห่งสหรัฐอเมริกาแนะว่าควรขยายห้องสมุดของทำเนียบขาวออกไปและนำแผ่นเสียงมาเก็บรักษาไว้ ทางสมาคมจึงได้ร่วมกันบริจาคแผ่นเสียงแอลพีมากกว่า 2,200 แผ่นให้แก่ห้องสมุดตลอดช่วงรัฐบาลประธานาธิบดีนิกสัน ต่อมาเมื่อประธานาธิบดีโรนัลด์ เรแกนเข้าดำรงตำแหน่ง ชุดแผ่นเสียงดังกล่าวจึงถูกย้ายไปเก็บไว้ยังชั้นใต้ดินนับแต่นั้นเป็นต้นมา

อ้างอิง
-------

1. 1 2  "White House basement". Whitehousemuseum.org. สืบค้นเมื่อ 2009-08-08.
2. ↑  "Presidential Dentist Visits U-M" (PDF). University of Michigan School of Dentistry. Spring–Summer 2006. p. 29. คลังข้อมูลเก่าเก็บจากแหล่งเดิม (PDF)เมื่อ 2006-10-14. สืบค้นเมื่อ 2009-01-28. Worm told the dental students that in addition to an operatory in the basement of the White House, there is a dental clinic at the presidential retreat at Camp David, Maryland.
3. ↑  "White House basement nerve center gets makeover". Alertnet.org. 2006-12-20. สืบค้นเมื่อ 2009-08-08.
4. ↑  "Eyeballing Presidential Protection". Eyeball-series.org. สืบค้นเมื่อ 2009-08-08.
5. ↑  "White House Plumbing". Theplumber.com. 1917-12-28. สืบค้นเมื่อ 2009-08-08.
6. ↑  "White House Bowling Alley". Whitehousemuseum.org. สืบค้นเมื่อ 2009-08-08.
7. ↑  David Browne (2009-02-05). "Obama's Secret Record Collection". Rolling Stone. คลังข้อมูลเก่าเก็บจากแหล่งเดิมเมื่อ 2009-04-30. สืบค้นเมื่อ 2009-08-08. `{{cite journal}}`: Cite journal ต้องการ `|journal=` (help)

เนื้อหาเพิ่มเติม
----------------

* Seale, William. *The President's House.* Washington, D.C.: White House Historical Association, 1987.

แหล่งข้อมูลอื่น
---------------

* ข้อมูลเกี่ยวกับชั้นใต้ดิน และส่วนถัดจากชั้นใต้ดิน จากเว็บไซต์ *whitehousemuseum.org* ซึ่งเป็นเว็บไซต์อย่างไม่เป็นทางการของทำเนียบขาว (อังกฤษ)

พิกัดภูมิศาสตร์: 38°53′51″N 77°02′11″W﻿ / ﻿38.8976°N 77.0365°W﻿ / 38.8976; -77.0365
พระศิลา เป็นพระพุทธรูปแกะสลักจากแผ่นหินปางพระพุทธองค์ปราบช้างนาฬาคีรี ภายในแผ่นหินมีรูป พระพุทธเจ้าประทับยืน ด้านซ้ายมีรูปพระอานนท์ถือบาตร และรูปช้างนาฬาคีรี ปัจจุบัน พระศิลาประดิษฐานบนบัลลังก์หรือซุ้มไม้สัก มีคำจารึกที่ฐานและด้านหลังซุ้มด้วยอักษรธรรมว่า บัลลังก์นี้สร้างโดยพระเจ้ากาวิละ เมื่อ พ.ศ. ๒๓๓๔ พระเจ้ากาวิละ เป็นผู้ครองนครเชียงใหม่ ระหว่าง พ.ศ. ๒๓๒๔-๒๓๕๖ (ฮันส์ เพนธ์ ๒๕๑๙: ๒๑๓-๒๑๖)

ตำนานพระศิลา
------------

ตามตำนานกล่าวว่า เมื่อพระโคตมพุทธเจ้าปรินิพพานไปได้ 7 ปี 7 เดือน กับ 7 วัน พระเจ้าอาชาตศัตตุราช ผู้ครองนครราชคฤห์ มีพระประสงค์ที่จะสร้างพระพุทธรูป ทรงให้นำเอาหินอ่อนจากท้องมหาสมุทรมาสร้างพระพุทธรูปปางโปรดช้างนาฬาคีฬี ขณะเสด็จบิณฑบาตรในเวียงราชคฤห์ โดยมีรูปช้างนาฬาคีฬีนอนหมอบอยู่ทางขวา และรูปพระอานนท์ถือบาตรอยู่ทางซ้าย ทรงให้สร้างรูปทั้งสามนั้นในหน้าหินลูกเดียวกัน เมื่อสร้างพระพุทธรูปเสร็จ พระเจ้าอาชาตศัตตุราชาและพระอรหันต์เจ้าทั้งหลายพร้อมใจกันตั้งจิตอธิฐาน กล่าวคำอาราธนาพระบรมสารีริกธาตุ 7 พระองค์ ให้เสด็จเข้าสถิตย์ในองค์พระพุทธรูปศีลา เมื่อพระบรมสารีริกธาตุทั้ง 7 พระองค์สถิตย์ตั้งอยู่ในองค์พระศีลาเจ้าแล้ว พระศีลาก็ทรงสำแดงอิทธิฤทธิ์เสด็จขึ้นไปในอากาศ พระเจ้าอาชาตศัตตุราชทรงเห็นเป็นอัศจรรย์ จึงทรงประดิษฐานพระศีลาในเงื้อมเขาที่สูง และทำแท่นบูชาไว้ข้างล่างสำหรับผู้ที่ต้องการมาทำการสักการบูชา

งานสรงน้ำพระเสตังคมณีและพระศิลา ซึ่งเป็นงานประจำปีของชาวเชียงใหม่
ต่อมาพระเถรเจ้า 3 องค์ มีนามว่า สีละวังโส เรวะโต และญานคัมภีระเถระ พากันไปนมัสการพระศีลาเจ้าที่เงื้อมเขา และขออาราธนาพระองค์เสด็จโปรดมหาชนในประเทศบ้านเมืองที่ไกลบ้าง พระเถระเจ้าทั้ง 3 องค์จึงขออนุญาตพระเจ้าอาชาตศัตตุราชนำพระศีลาไปยังเมืองหริภุญชัย เมื่อพระเถระเจ้าทั้ง 3 มาถึงเมืองนคร (ลำปาง) ก็อัญเชิญพระศีลาเจ้าประดิษฐานไว้ในเมืองนั้น เพื่อเป็นที่สักการบูชาของประชาชนชาวเมืองเป็นเวลาหลายสมัย

ในสมัยพระเจ้าติโลกราช ผู้ครองเมืองเชียงใหม่ มีรับสั่งให้ไปอาราธนาพระศีลาเจ้ามาประดิษฐานไว้ ณ เมืองเชียงใหม่ โดยประดิษฐานไว้ที่วัดป่าแดง วัดหมื่นสาร และวัดสวนดอกตามลำดับ ในปีมะแม จุลศักราช 837 (พ.ศ. 2019) ทรงอาราธนาพระศีลาเจ้ามาประดิษฐานในหอพระแก้ว ในพระราชวังของพระองค์ ครั้นถึงเทศกาลอันสมควรก็กระทำพิธีสักการบูชาสระสรงสมโภชพระแก้วและพระศีลาเจ้าเป็นงานประจำปี ถ้าปีใดบ้านเมืองแห้งแล้งฝนไม่ตกต้องตามฤดูกาล ก็ทรงให้จัดการทำพิธีขอฝน สระสรงองค์พระศีลาเจ้า เมื่อสิ้นรัชสมัยพระเจ้าติโลกราช พระราชบุตร พระราชนัดดาได้เสวยราชสมบัติ ก็ทรงดำเนินตามราชประเพณีสืบๆกันมา

อ้างอิง
-------

* ตำนานพระแก้วขาวกับพระศิลา วัดเชียงมั่น จังหวัดเชียงใหม่. 2544. พิมพ์เนื่องในโอกาสฉลองสมโภชอุโบสถวัดเชียงมั่น เมืองเชียงใหม่ 700 ปี.
**"กะทันหัน"** เป็นซิงเกิลของ LowFat ,ฟิล์ม บงกช และศุภรุจ เตชะตานนท์ ในปี พ.ศ. 2556 ซึ่งเป็น 1 ในโปรเจกต์ของ Project Love Pill 2 by Fongbeer และเพลงนี้เป็นเพลงพิเศษ ในโอกาสที่ค่าย WE Records ของเราครบรอบ 3 ปี ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 30 พฤษภาคม พ.ศ. 2556

เนื้อหาในมิวสิกวีดีโอเป็นเรื่องของหนุ่มสาวในรั้วมหาวิทยาลัยในคณะแพทยศาสตร์ ที่ตกหลุมรักกันโดยไม่ทันตั้งตัวอย่าง กะทันหัน รับบทโดย เอ็มดี-ณัฐพงษ์ และ อลิซ ทอย ร่วมด้วยเพื่อนๆ ร่วมชั้นที่หน้าตาคุ้นเคยกันดี ยกมาทั้งค่าย WE Records ถึง 28ศิลปิน นำทีมโดย ฟองเบียร์ เจ้าของค่าย ร่วมด้วย เอบีนอร์มอล, ซีล, เยสเซอร์เดย์, เอ๊ะ จิรากร, เอสดีเอฟ, นอส และ วิน อาร์ไนน์ และที่ขาดไม่ได้เจ้าของเพลง รุจ-ศุภรุจ, ฟิล์ม-บงกช และวงโลว์แฟต

การตอบรับ
---------

เพลง **"กะทันหัน"** ติดอันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 28 กรกฎาคม พ.ศ. 2556และอันดับสูงสุดที่ 8 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 9 พฤศจิกายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2558) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 3 |
| อีเอฟเอ็ม ชาร์ต 94 ท็อป แอรเพลย์ | 8 |
| CHILL FM89 ,CHILL CHART TOP 10 | 4 |
|

อ้างอิง
-------

1. ↑  SEED CHART TOP 20 วันอาทิตย์ที่ 28 กรกฎาคม 2556
2. ↑  EFM CHART, EFM 94 TOP AIR PLAY วันที่ 9 พฤศจิกายน 2556
3. ↑  CHILL FM 89, CHILL CHART TOP 10 ประจำวันอาทิตย์ที่ 13 ตุลาคม 2556, 10 อันดับเพลงฮิต จากคลื่นวิทยุ CHILL FM 89
**การถล่มรีวิว** เป็นปรากฏการณ์ทางสังคมในอินเตอร์เน็ตที่มีผู้คนจำนวนมากทิ้งคำวิจารณ์ในแง่ลบแก่งานหรือผลิตภัณฑ์ใด ๆ โดยมีจุดประสงค์ในการทำลายชื่อเสียงหรือยอดขาย หรือเพื่อเรียกร้องความสนใจจากเจ้าของผลิตภัณฑ์นั้น ๆ การถล่มรีวิวส่วนใหญ่มีสาเหตุมาจากปัญหาของสินค้า และโดยเฉพาะอย่างยิ่งเมื่อเจ้าของผลิตภัณฑ์ไม่ตอบสนองต่อคำติชมของลูกค้า หรือไม่เปิดโอกาสให้ลูกค้าได้เสนอข้อติชม แต่ถึงกระนั้น ในบางกรณีการถล่มรีวิวก็ถือเป็นการข่มขู่หรือแม้กระทั่งการเกรียน

เจ้าของผลิตภัณฑ์อาจเข้ายับยั้งการถล่มรีวิวด้วยตนเองโดยการลบคำวิจารณ์เหล่านั้นออกจากแพลตฟอร์ม แต่อย่างไรก็ตาม มีการวิจัยรายงานว่าการถล่มรีวิวบางครั้งกลับสามารถส่งผลให้ยอดขายของผลิตภัณฑ์เพิ่มมากขึ้นได้เนื่องจากกระแสสังคมที่เพิ่มตามมา แต่ในระยะยาวแล้วการถล่มรีวิวส่วนใหญ่จะส่งผลเสียต่อความน่าเชื่อถือของผลิตภัณฑ์

อ้างอิง
-------

1. 1 2 3  Grayson, Nathan (19 April 2015). "Steam 'Review Bombing' Is A Problem". *Steamed* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2017-08-10. สืบค้นเมื่อ 2017-08-10.
2. ↑  Kuchera, Ben (October 4, 2017). "The anatomy of a review bombing campaign". *Polygon*. สืบค้นเมื่อ October 4, 2017.
3. ↑  Klepek, Patrick (September 19, 2017). "Valve's "Solution" to Review Bombing Ignores Steam's Longstanding Problems". *Vice*. สืบค้นเมื่อ September 19, 2017.
4. ↑  "Steam review bombing is working, and Chinese players are a powerful new voice". *pcgamer* (ภาษาอังกฤษ). 28 June 2017. สืบค้นเมื่อ 2017-08-10.
การล่องเรือมายังแคลิฟอร์เนียในช่วงเริ่มต้นการตื่นทอง

|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**การตื่นทองที่แคลิฟอร์เนีย** (อังกฤษ: California Gold Rush) เริ่มขึ้นเมื่อวันที่ 24 มกราคม 1848 เมื่อทองคำถูกค้นพบโดยเจมส์ ดับเบิลยู. มาร์แชลล์ ที่โรงเลื่อยชัตเตอร์ในโคโลมา แคลิฟอร์เนีย บุคคลกลุ่มแรกที่ทราบข้อมูลยืนยันการตื่นทอง คือ ประชาชนในโอเรกอน หมู่เกาะแซนด์วิช (ฮาวาย) และละตินอเมริกา ผู้ที่เป็นกลุ่มแรกที่เริ่มแห่กันเข้ามาในแคลิฟอร์เนียในปลายปี 1848 ข่าวทองคำดึงดูดประชาชนราว 300,000 คนมายังแคลิฟอร์เนีย จากทั่วสหรัฐอเมริกาและต่างประเทศ ในจำนวนนี้ ประมาณครึ่งหนึ่งมาทางทะเล และอีกครึ่งมาทางบกจากทิศตะวันออกตามเส้นทางแคลิฟอร์เนียและเส้นทางแม่น้ำฮีลา

นักแสวงทอง หรือเรียกว่า "forty-niners" (อ้างถึงปี 1849) มักเผชิญความยากลำบากมากมายระหว่างทาง ขณะที่ผู้มาถึงใหม่ส่วนมากเป็นชาวอเมริกัน การตื่นทองก็ดึงดูดผู้คนหลายหมื่นคนจากละตินอเมริกา ยุโรป ออสเตรเลีย และจีน เริ่มแรก ก้อนทองคำสามารถหยิบขึ้นมาจากพื้น ต่อมา ทองคำถูกแยกจากธารน้ำและก้นแม่น้ำโดยใช้เทคนิคอย่างง่าย เช่น การร่อน มีการพัฒนาวิธีการที่ซับซ้อนขึ้นและได้ถูกนำไปใช้ในที่อื่นด้วย ณ จุดสูงสุด การก้าวหน้าทางเทคโนโลยีมาถึงจุดที่ต้องมีการจัดหาเงินทุนอย่างสำคัญ ซึ่งเพิ่มสัดส่วนบริษัททองคำต่อนักขุดปัจเจก ในยุคนั้น มีการค้นพบทองคำที่มีมูลค่ากว่าหนึ่งหมื่นล้านดอลล่าร์สหรัฐตามมูลค่าปัจจุบัน ซึ่งทำให้คนส่วนน้อยมีความมั่งคั่งมหาศาล อย่างไรก็ดี ส่วนมากเดินทางกลับบ้านโดยมีความมั่งคั่งเพิ่มขึ้นกว่าก่อนออกเดินทางมาเล็กน้อย

ผลของการตื่นทองนั้นสำคัญ ซานฟรานซิสโกเติบโตขึ้นจากนิคมเล็ก ๆ ที่มีผู้อยู่อาศัยราว 200 คนในปี 1846 มาเป็นเมืองที่เติบโตอย่างรวดเร็วที่มีประชากรราว 36,000 คนในปี 1852 ถนน โบสถ์ โรงเรียนและเมืองอื่นถูกสร้างขึ้นทั่วแคลิฟอร์เนีย ในปี 1849 รัฐธรรมนูญของรัฐถูกเขียนขึ้น มีการเลือกตั้งผู้ว่าการและสภานิติบัญญัติ และแคลิฟอร์เนียกลายเป็นรัฐหนึ่งในปี 1850 อันเป็นส่วนหนึ่งของข้อประนีประนอม ค.ศ. 1850

มีการพัฒนาวิธีการขนส่งใหม่ เมื่อเรือไอน้ำมีใช้กันทั่วไป จนถึงปี 1869 มีการสร้างทางรถไฟข้ามประเทศจากรัฐแคลิฟอร์เนียไปยังสหรัฐอเมริกาตะวันออก เกษตรกรรมและฟาร์มปศุสัตว์ขยายทั่วรัฐเพื่อให้เท่ากับความต้องการของผู้ตั้งถิ่นฐาน ในช่วงเริ่มต้นของการตื่นทอง ไม่มีกฎหมายเกี่ยวข้องกับกรรมสิทธิ์ในทรัพย์สินในแหล่งทองและระบบ "พนันการอ้างสิทธิ์" (staking claims) ถูกพัฒนาขึ้น การตื่นทองยังส่งผลให้เกิดการโจมตีชนพื้นเมืองในทวีปอเมริกา ซึ่งถูกโจมตีและถูกบังคับให้ย้ายออกจากดินแดนของเขา ประเมินว่ามีชาวอินเดียแคลิฟอร์เนีย 100,000 คนเสียชีวิตระหว่างปี 1848 ถึง 1868 และราว 4,500 คนในจำนวนนี้ถูกฆ่า การขุดทองยังส่งผลให้เกิดการทำลายสิ่งแวดล้อมแม่น้ำและทะเลสาบ

อ้างอิง
-------

1. ↑  "[E]vents from January 1848 through December 1855 [are] generally acknowledged as the 'Gold Rush'. After 1855, California gold mining changed and is outside the 'rush' era.""The Gold Rush of California: A Bibliography of Periodical Articles". California State University, Stanislaus. 2002. คลังข้อมูลเก่าเก็บจากแหล่งเดิมเมื่อ 2012-02-21. สืบค้นเมื่อ 2008-01-23.
2. ↑  "California Gold Rush, 1848-1864". *California Secretary of State*. สืบค้นเมื่อ 2011-08-22.
3. ↑  "Minorities During the Gold Rush". California Secretary of State. สืบค้นเมื่อ 2009-03-23.
**เหตุระเบิดในอิสตันบูล พ.ศ. 2553** เป็นเหตุระเบิดพลีชีพซึ่งเกิดขึ้นที่จัตุรัสทักสิมในอิสตันบูล ประเทศตุรกี เมื่อวันที่ 31 ตุลาคม พ.ศ. 2553 ซึ่งทำให้มีผู้ได้รับบาดเจ็บ 32 คน ซึ่ง 15 คนในจำนวนนี้เป็นเจ้าหน้าที่ตำรวจ

การโจมตี
--------

เหตุระเบิดดังกล่าวมีเป้าหมายไปยังตำรวจปราบจลาจลและยานพาหนะของตำรวจซึ่งอยู่ในบริเวณจัตุรัสทักสิม หลังเกิดเหตุระเบิด ได้มีการตรวจค้นพบวัตถุระเบิดเพิ่มอีกเป็นจำนวนมากในบริเวณที่เกิดเหตุ มีผู้ได้รับบาดเจ็บทั้งสิ้น 32 คน ซึ่ง 17 คนในจำนวนนี้เป็นพลเรือน และอีก 15 นายเป็นตำรวจ ผู้ได้รับบาดเจ็บ 2 คนได้รับรายงานว่าได้รับบาดเจ็บสาหัส

ความรับผิดชอบ
-------------

ในขณะที่ยังไม่มีการยืนยันอย่างเป็นทางการว่ากลุ่มใดเป็นผู้ก่อเหตุ แต่ได้มีการเสนอว่ากลุ่มฝ่ายซ้ายหรือพรรคแรงงานเคอร์ดิสถานเป็นผู้รับผิดชอบต่อเหตุการณ์ดังกล่าว เนื่องจากกลุ่มนี้เคยโจมตีอิสตันบูลมาก่อนหน้านี่แล้ว

วันที่ 31 ตุลาคมนับว่ามีความสำคัญ เนื่องจากเป็นวันการเฉลิมฉลองครั้งสุดท้ายสำหรับวันสาธารณรัฐ ซึ่งเป็นวันเดียวกับการประกาศอิสราภาพสำหรับสาธารณรัฐตุรกี และประธานาธิบดีตุรกี อับดุลลาห์ กัล มีกำหนดการเดินทางมายังบริเวณใกล้เคียง การเลือกเวลาระเบิดอาจถูกมองว่ามีความสำคัญได้เช่นกัน เนื่องจากพรรคแรงงานเคอร์ดิสถานได้ประกาศหยุดยิงฝ่ายเดียวเมื่อสองเดือนก่อน และมีกำหนดสิ้นสุดภายในวันที่ 31 ตุลาคม อย่างไรก็ตาม พรรคแรงงานเคอร์ดิสถานได้ปฏิเสธความรับผิดชอบต่อเหตุการณ์ดังกล่าว และยังได้ประกาศว่าทางพรรคได้ขยายระยะเวลาการหยุดยิงฝ่ายเดียวจนกระทั่งการเลือกตั้งทั่วไปในปี พ.ศ. 2554

อ้างอิง
-------

1. 1 2 3  "Istanbul suicide blast injures 32, including 15 police". *BBC News Online*. London. 31 October 2010. เก็บจากแหล่งเดิมเมื่อ 1 November 2010. สืบค้นเมื่อ 1 November 2010.
2. ↑  "Kurdish TAK rebels say behind Istanbul bombing". Reuters. 11 April 2010. คลังข้อมูลเก่าเก็บจากแหล่งเดิมเมื่อ 2014-04-07. สืบค้นเมื่อ 4 November 2010.
3. ↑  "32 injured in apparent suicide bombing in Turkey". *CNN*. 1 November 2010. สืบค้นเมื่อ 1 November 2010.
4. 1 2  "Suicide bomb attack on Istanbul's main square". *The Guardian*. London. 31 October 2010. สืบค้นเมื่อ 31 October 2010.
5. ↑  "Bomb blast leaves 15 injured in Istanbul". *PressTV*. 31 October 2010. คลังข้อมูลเก่าเก็บจากแหล่งเดิมเมื่อ 2010-11-02. สืบค้นเมื่อ 31 October 2010.
6. ↑  "22 hurt in Istanbul blast". *The Straits Times*. Singapore. 31 October 2010. สืบค้นเมื่อ 31 October 2010.
7. 1 2  "Suicide blast hits Istanbul". *Al Jazeera*. 31 October 2010. สืบค้นเมื่อ 31 October 2010.
8. ↑


พิกัดภูมิศาสตร์: 41°02′13″N 28°59′05″E﻿ / ﻿41.03694°N 28.98465°E﻿ / 41.03694; 28.98465
**คำบุพบท** หรือ **คำบุรพบท** คือคำที่ใช้นำหน้าคำนาม คำสรรพนาม คำกริยา หรือคำวิเศษณ์ เพื่อบอกสถานภาพของคำเหล่านั้น หรือเพื่อแสดงความสัมพันธ์ระหว่างคำหรือประโยค

ชื่อเรียก
---------

คำบุพบท (preposition) มีชื่อเรียกหลายชนิดในภาษาอื่นตามตำแหน่งของการวาง เช่น *คำปัจฉิมบท* (postposition) เนื่องจากวางไว้หลังคำที่ต้องการบอกสถานภาพ, *คำอันตรบท* (interposition) เนื่องจากถูกแทรกไว้ระหว่างกลางกลุ่มคำ (Melis 2003), ambiposition เป็นคำที่สามารถวางไว้หน้าหรือหลังคำที่ต้องการก็ได้ (Reindl 2001, Libert 2006), circumposition เป็นคำที่มีสองส่วน วางล้อมรอบหน้าและหลังคำที่ต้องการ เป็นต้น โดยนัยทั่วไป ทั้งหมดสามารถเรียกรวมกันว่า adposition

อ้างอิง
-------

* Libert, Alan R. (2006) *Ambipositions*. LINCOM studies in language typology (No. 13). LINCOM. ISBN 3-89586-747-0.
* Melis, Ludo. (2003) *La préposition en français*. Gap: Ophrys.
* Reindl, Donald F. (2001) "Areal Effects on the Preservation and Genesis of Slavic Postpositions". In Lj. Šarić and D. F. Reindl *On Prepositions* (= Studia Slavica Oldenburgensia 8), pp. 85–100. Oldenburg: Carl-von-Ossietzky-Universitat Oldenburg.
* ภาษิตา วิสารสุข. (2555) *ภาษาไทย คนไทยต้อง พูด-อ่าน-เขียน เป็น*. พิมพ์ครั้งที่ 1. กรุงเทพฯ : แพรธรรม. ISBN 978-616-7351-69-8
**วัดป่างิ้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านงิ้ว อำเภอสามโคก จังหวัดปทุมธานี

ประวัติ
-------

วัดป่างิ้วสร้างเมื่อ พ.ศ. 2458 โดยเกิดจากการรวมวัดร้างอีกสองวัดเข้าด้วยกัน คือ วัดนางหยาด (ร้าง) และ วัดพญาเมือง (ร้าง) ปรากฏหลักฐานในกำสรวลศรีปราชญ์ โดยวัดนางหยาดอยู่ริมฝั่งแม่น้ำด้านทิศเหนือ วัดพญาเมืองอยู่ริมฝั่งแม่น้ำด้านทิศใต้ และวัดป่างิ้วอยู่ตรงกลางลึกเข้าไปในแผ่นดินเข้าออกโดยมีลำคลอง วัดทั้งสองแห่งนี้ร้างไปเมื่อครั้งสงคราม พ.ศ. 2310 ตามประวัติกล่าวไว้ว่าเมื่อเสียกรุงครั้งที่ 2 สมเด็จพระเจ้าตากสินมหาราชได้ยกกองทัพเรือมาตีพม่าจนแตกพ่ายที่ค่ายโพธิ์สามต้น พระองค์ทรงกอบกู้เอกราชไว้ได้สำเร็จแล้วเมื่อเสด็จกลับได้ยกกองทัพเรือมาจอดพักไพร่พลหุงหาอาหารที่วัดนางหยาดและวัดพญาเมืองหนึ่งคืน เสร็จแล้วจึงเดินทางไปตั้งมั่นที่ป้อมธนบุรี

เนื่องจากเป็นการรวมวัดจึงมีเนื้อที่กว้างขวาง โดยมีเนื้อที่ 90 ไร่เศษ แยกเป็นส่วนของอาราม 45 ไร่เศษ ได้ตั้งชื่อวัดตามชื่อท้องถิ่นบ้านงิ้ว วัดป่างิ้วได้รับพระราชทานวิสุงคามสีมาเมื่อวันที่ 5 มกราคม พ.ศ. 2552

อาคารเสนาสนะและโบราณวัตถุ
-------------------------

อุโบสถเก่าของวัดนางหยาด (ปัจจุบันเรียกวิหาร) ซึ่งคงเหลือพระประธานและพระอันดับ ภายในมี *หลวงพ่อวัดนางหยาด* เป็นพระพุทธรูปศิลาทรายปางมารวิชัย วิหารเรือนไทยสร้างด้วยศิลาและประดับปูนปั้นและกระเบื้องเคลือบสวยงาม ศาลารับแขกหรือหอสวดมนต์รูปทรงเป็นแบบทั่วไปในวัดมอญ เป็นอาศรมยกพื้นมีเสาเป็นแถวรับชายคาทั้งสองด้าน มีพระพุทธรูปประธานประดิษฐานอยู่ด้านใน สร้างเป็นห้องกระจกพร้อมพระพุทธรูปสมัยต่าง ๆ ด้านข้างของหอสวดมนต์เป็นที่ตั้งของกุฏิ และศาลาการเปรียญอยู่ถัดจากวิหารหลวงพ่อเกศสมุทร

โบราณวัตถุที่สำคัญ ได้แก่ ใบเสมาศิลาทรายแดง พระประธานในพระอุโบสถสมัยอยุธยา ตู้พระธรรม สมุดข่อยโบราณ สระโหมดและสระน้ำโบราณ

อ้างอิง
-------

1. ↑  "วัดป่างิ้ว". ท่องเที่ยววิถีชุมชน สายน้ำเจ้าพระยา.
2. ↑  "วัดป่างิ้ว". องค์การบริหารส่วนจังหวัดปทุมธานี.
3. ↑  "วัดป่างิ้ว". ระบบภูมิสารสนเทศ แหล่งมรดกทางศิลปวัฒนธรรม.
หน่วยทางการทหาร

**หน่วย 5101** เป็นที่รู้จักในชื่อ **ชาลดัก** (ฮีบรู: שלדג , ไทย: นกกระเต็นน้อย) เป็นหน่วยคอมมานโดชั้นยอดของกองทัพอากาศอิสราเอล และเป็นกองกำลังคอมมานโดรบพิเศษหลัก ของหน่วยรบพิเศษประเทศอิสราเอล

ได้แรงบันดาลใจจากหน่วยปฏิบัติการพิเศษทางอากาศ (เอสเอเอส) มีความชำนาญพิเศษด้านคอมมานโดและปฏิบัติการข่าวกรองทางลึกภายในอาณาเขตศัตรู

ประวัติ
-------

ก่อตั้งขึ้นในช่วงหลังสงครามยมคิปปูร์ พ.ศ. 2517 โดยมูกี เบตเซอร์ ทหารผ่านศึกหน่วยลาดตระเวนกองเสนาธิการ เริ่มแรกหน่วยชาลดักได้ปฏิบัติการภายใต้สังกัดกองร้อยสำรองหน่วยลาดตระเวนกองเสนาธิการ เวลาต่อมาได้โอนย้ายกำลังหน่วยไปสังกัดกับกองทัพอากาศอิสราเอล

หน่วยชาลดักมีการดำเนินภารกิจเพื่อการส่งกำลังเข้าทำการรบเพื่อต่อต้านข้าศึกในเขตสภาพแวดล้อมของฝั่งศัตรู
การลาดตระเวนพิเศษ การบุกเบิกจู่โจมหรือบุกเบิกพื้นที่ทางอากาศ และปฏิบัติการคอมมานโด อาวุธประจำกายของสมาชิกหน่วยได้แก่ ปืนเล็กยาวจู่โจม มีการใช้เอ็ม 16​ หรือ เอ็ม 4 คาร์บินประกอบกับเครื่องยิงลูกระเบิด เอ็ม 203 ในภารกิจพิเศษ, ปืนพกกล็อก 17 และ กล็อก 19, เมาเซอ เอสอาร์ 82/66 ใช้เป็นปืนไรเฟิลซุ่มยิง

การรับสมัครและการฝึก
--------------------

เข็มหน่วยและตราสัญลักษณ์
------------------------

เข็มกำลังรบหน่วยและตราสัญลักษณ์หน่วยถูกออกแบบเมื่อปี 1987 ขณะที่อาวีฮู เบน นัน ดำรงตำแหน่งผู้บัญชาการกองทัพอากาศอิสราเอล ส่วนประกอบเข็มกำลังรบหน่วยประกอบด้วย นกกระเต็นน้อย, ปีก, และดาราแห่งดาวิด

ชื่อของหน่วยมีที่มาจากการได้เห็นคำคมของ เดวิด สเตียร์ลิง ผู้ก่อตั้งหน่วยปฏิบัติการพิเศษทางอากาศบริติช ได้กล่าวว่าหน่วยของเขาจะจัดการศัตรูเฉกเช่นที่นกกระเต็นน้อยได้จัดการเหยื่อของมัน

ปฏิบัติการเป็นที่รู้จักโดยทั่วไป
--------------------------------

สมาชิกที่มีชื่อเสียง
--------------------

* มูกี เบตเซอร์
* เบนนี กันตซ์
* โดรอน อัลม็อก
* ทาล รูสโซ

อ้างอิง
-------

1. ↑  "Palmachim / Palmikhim / Yavne". GlobalSecurity.org. สืบค้นเมื่อ 16 May 2021.
2. ↑  Limor, Yoav; Alon Ben-David (2008-02-14). מקום שלישי: שלדג [Number 3: Shaldag] (ภาษาฮิบรู). Ynet. สืบค้นเมื่อ 16 May 2021.
3. ↑  "Israel's Unit 5101". blarg.net. สืบค้นเมื่อ 16 May 2021.
4. ↑  "יחידת שלדג: כל מה שמותר לספר". *mako*. 2011-07-01. สืบค้นเมื่อ 2021-10-23.
**วัดป่ามหาเจดีย์แก้ว** หรือชาวบ้านเรียกว่า **วัดล้านขวด** เป็นวัดที่ตั้งอยู่ที่บ้านดอน ตำบลโนนสูง อำเภอขุนหาญ จังหวัดศรีสะเกษ กล่าวกันว่าสิ่งก่อสร้างของวัดสร้างจากขวดจำนวน 1,500,000 ขวด

วัดป่ามหาเจดีย์แก้ว สร้างเมื่อ พ.ศ. 2527 พระครูวิเวกธรรมาจารย์ หรือ หลวงปู่หลอด ได้เข้าไปปักกลดในป่าช้าหนองใหญ่ มีญาติโยมและชาวบ้านมาปฏิบัติธรรมอยู่เสมอ หลวงปู่มีแนวคิดที่จะสร้างวัดที่ป่าช้านี้ บริเวณนั้นมีขยะพวกขวดอยู่เป็นจำนวนมาก หลวงปู่เห็นว่าขวดมีสีสันสวยงาม น่าจะเอาไปตกแต่งอาคารได้ หลวงปู่จึงทำการรวบรวมขวดจากหมู่บ้านในละแวกวัดและจากหมู่บ้านใกล้เคียง นำมาสร้างกุฏิหลังแรก จนเมื่อวัดเป็นที่รู้จักทั่วไป คนจึงนำขวดติดมาบริจาควัดด้วย ต่อมาวัดได้สร้างสิมน้ำ ใช้เวลาก่อสร้างนาน 1 ปี จากนั้นจึงได้สร้างอาคารต่าง ๆ เพิ่มขึ้น

สิ่งก่อสร้างภายในวัดประดับตกแต่งด้วยขวดตั้งแต่ทางเข้าวัด กำแพงซุ้ม ประตูโบสถ์ ศาลา หอระฆัง กุฏิ เมรุเผาศพ จนไปถึงห้องน้ำ ขวดที่นำมาใช้มีทั้งขวดเหล้า เบียร์ และเครื่องดื่มชูกำลัง ศาลาฐานสโมสรมหาเจดีย์แก้ว เป็นศาลา 2 ชั้น ประดับตกแต่งด้วยขวดแก้วหลากสีทั้งหลัง มีบันไดขึ้นบนเจดีย์ทรงกลมบนฐานสี่เหลี่ยม ด้านหลังเจดีย์ตกแต่งด้วยภาพพระพุทธประวัติ ภาพเจดีย์ ที่ทำจากขวด ศาลาอเนกประสงค์ฐานสโม เป็นศาลาที่มีหลังคาโค้งยาว สิมกลางน้ำประดับตกแต่งด้วยขวดสีเขียวทั้งหลัง ภายในประดิษฐานพระพุทธรูปหยกขาว ด้านหลังของพระพุทธรูปหยกขาวประดับตกแต่งด้วยฝาจีบของเครื่องดื่มหลากสีสัน

อ้างอิง
-------

1. ↑  "สุดอะเมซิ่ง... "วัดล้านขวด" สร้างจากขวดแก้วนับล้าน ตระการตาทั้งวัด". ผู้จัดการออนไลน์.
2. ↑  "วัดป่ามหาเจดีย์แก้ว (วัดล้านขวด)". อีสานร้อยแปด.
3. ↑  "วัดล้านขวด เก๋ไก๋ ไม่เหมือนใคร @ ศรีสะเกษ". สนุก.คอม.

คอมมอนส์ มีภาพและสื่อเกี่ยวกับ:  
**วัดป่ามหาเจดีย์แก้ว**
ภาพรวมศาสนาในทวียุโรป
ความสำคัญของศาสนาในทวีปยุโรป (ผลจากโพลล์แกลลัปใน ค.ศ. 2008/2009)
**ศาสนาในทวีปยุโรป**มีอิทธิพลอย่างมากในสังคม, ศิลปะ, วัฒนธรรม, ปรัชญา และกฎหมายปัจจุบัน ศาสนาที่มีผู้นับถือมากที่สุดคือศาสนาคริสต์ แต่การไม่มีศาสนาและโลกิยานุวัติเชิงปฏิบัติก็แข่งแกร่งเช่นกัน มีสามประเทศในยุโรปตะวันออกเฉียงใต้ที่ส่วนใหญ่นับถือศาสนาอิสลาม และมีศาสนาที่มีผู้นับถือจำนวนน้อยอย่างศาสนาแบบอินเดีย, ศาสนายูดาห์ และกลุ่มศาสนาเอเชียตะวันออกบางส่วน

ไม่ค่อยมีใครรู้ถึงศาสนาก่อนประวัติศาสตร์ในยุโรปยุคหินใหม่ โดยยุโรปในยุคสัมฤทธิ์ถึงยุคเหล็กส่วนใหญ่นับถือศาสนาพหุเทวนิยม (ศาสนากรีกโบราณ, ศาสนาโรมันโบราณ เป็นต้น)

จักรวรรดิโรมันยอมรับศาสนาคริสต์อย่างเป็นทางการใน ค.ศ. 380 ในสมัยกลางตอนต้น ยุโรปส่วนใหญ่หันไปนับถือศาสนาคริสต์ ซึ่งเป็นกระบวนการที่สิ้นสุดลงเมื่อมีการนำศาสนาคริสต์เข้าไปยังสแกนดิเนเวียในสมัยกลางตอนกลาง (High Middle Ages) แนวคิด "ยุโรป" และ "โลกตะวันตก" มีความเกี่ยวโยงกันอย่างแนบแน่นกับแนวคิด "โลกคริสเตียน" (Christendom) และหลายคนถึงขั้นถือว่าศาสนาคริสต์เป็นความเชื่อที่รวมกันเป็นหนึ่งซึ่งสร้างเอกลักษณ์ยุโรป โดยเฉพาะเมื่อศาสนาคริสต์ในตะวันออกกลางถูกกีดกั้นจากการเจริญของศาสนาอิสลามในคริสต์ศตวรรษที่ 8 นำไปสู่สงครามครูเสดที่ประสบความล้มเหลวทางทหาร แต่เป็นก้าวสำคัญในการระบุเอกลักษณ์ของยุโรปโดยมีพื้นฐานบนศาสนา ถึงกระนั้น ศาสนาพื้นเมืองก็ยังคงมีอยู่ต่อไป

ศาสนเภทในคริสต์ศตวรรษที่ 11 และการปฏิรูปศาสนาในคริสต์ศตวรรษที่ 16 ทำให้โลกคริสเตียนในยุโรปแตกแยกเป็นฝักฝ่ายที่เป็นปฏิปักษ์ต่อกัน และหลังยุคเรืองปัญญาในคริสต์ศตวรรษที่ 18 ทำให้อเทวนิยมและอไญยนิยมเริ่มกระจายทั่วยุโรป บูรพคดีศึกษาในคริสต์ศตวรรษที่ 19 ก่อให้เกิดกลุ่มที่นับถือศาสนาฮินดูและศาสนาพุทธ และคริสต์ศตวรรษที่ 20 ทำให้มีการผสานความเชื่อ, ยุคใหม่ และขบวนการศาสนาใหม่หลายกลุ่มในยุโรปมากขึ้น ในสมัยปัจจุบันมีความเป็นโลกิยานุวัติและพหุนิยมทางศาสนามากขึ้น

อ้างอิง
-------

1. ↑  "Europe". *Encyclopædia Britannica*. สืบค้นเมื่อ 15 January 2016. Most Europeans adhere to one of three broad divisions of Christianity: Roman Catholicism in the west and southwest, Protestantism in the north, and Eastern Orthodoxy in the east and southeast
2. ↑  "Special Eurobarometer, biotechnology, page 204" (PDF). *Fieldwork: Jan–Feb 2010*.
3. ↑  "Religiously Unaffiliated". *Pew Research Center's Religion & Public Life Project*. 18 December 2012. สืบค้นเมื่อ 22 February 2015.
4. ↑  Dawson, Christopher; Glenn Olsen (1961). *Crisis in Western Education* (reprint ed.). p. 108. ISBN 9780813216836.
5. ↑  Hans Knippenberg (2005). *The Changing Religious Landscape of Europe*. Amsterdam: Het Spinhuis. pp. 7–9. ISBN 90-5589-248-3.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ศาสนาในทวีปยุโรป**

* Eurel: sociological and legal data on religions in Europe and beyond
**ฟูอัด อับดุลลาห์ ชีฮับ** (อาหรับ: فُؤادْ عبد الله شِهاب; 19 มีนาคม พ.ศ. 2445 - 25 เมษายน พ.ศ. 2516) เป็นนักการเมืองชาวเลบานอนและประธานาธิบดีเลบานอนในปี พ.ศ. 2501 ถึง พ.ศ. 2507 และนอกจากนี้เขาเป็นผู้ก่อตั้งกองทัพเลบานอนหลังได้รับเอกราชจากฝรั่งเศสและเขาเป็นผู้บัญชาการทหารกองทัพเลบานอนในปี พ.ศ. 2489

เขาเกิดในครอบครัวของราชวงศ์ชีฮับและเขาเข้าประจำกองทัพฝรั่งเศสในปี พ.ศ. 2462 และในปี พ.ศ. 2495 เขาเป็นนายกรัฐมนตรีเลบานอนเมื่อนายบิชารัต อัลคูรี (Bachera El-Khory) ประธานาธิบดีเลบานอนในขณะนั้นลาออกเนื่องจากมีการประท้วงไล่รัฐบาลของอัลคูรีและปรึกษาให้เขามีส่วนในการเลือกตั้้งครั้งต่อไปในขณะที่คามีล ชีมูน (Camille Chamoun) ได้เลืิอกให้เป็นประธานาธิบดีจากอัลคูรี

ระหว่างวิกฤตทางการเมืองเลบานอนในปี พ.ศ. 2501 ซึ่งมีความขัดแย้งกับชีมูนและผู้นำมุสลิมและเขาป้องกันไม่ให้กองทัพมาเข้าข้างรัฐบาลหรือฝ่ายค้านและปฏิเสธคำขอทั้งหมด ซึ่งในการตัดสินใจของเขาทำให้กองทัพเลบานอนรวมความเป็นน้ำหนึ่งใจเดียวกันและสูญเสียความชอบธรรมอย่างจำกัดและเขาได้รับแต่งตั้งให้เป็นประธานาธิบดีเลบานอนในการเลือกตั้งปี พ.ศ. 2501 โดยถือเป็น "ทางเลือกที่เป็นเอกฉันท์" ทั้งในและต่างประเทศและเขาสืบทอดตำแหน่งจากชึมูน

ในระหว่างการดำรงตำแหน่งของเขาซึ่งเขาพัฒนาประเทศเลบานอนให้มีความทันสมัยให้เหมือนกับประเทศตะวันตก อย่างไรก็ตามระบอบการปกครองของเขาถูกกล่าวหาว่าเป็นเผด็จการเบ็ดเสร็จและการเพิ่มบทบาทของทหารและหน่วยสืบราชการลับหรือตำรวจลับ ซึ่งอุดมการณ์ทางการเมืองของเขารู้จักกันในชื่อลัทธินิยมชีฮับและเขาเสียชีวิตในปี พ.ศ. 2516

แหล่งอ้างอิง
------------

1. ↑  Reich, Bernard (1990). *Political Leaders of the Contemporary Middle East and North Africa: A Biographical Dictionary* (ภาษาอังกฤษ). Greenwood Publishing Group. ISBN 978-0-313-26213-5.
2. ↑  ""المارونية السياسية" بين نموذجين: شمعون وشهاب (3)". *180Post* (ภาษาอังกฤษแบบอเมริกัน). 2020-11-27. สืบค้นเมื่อ 2021-05-29.
**วัดปานประสิทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 16 ไร่ 2 งาน 42 ตารางวา พื้นที่ตั้งวัดเป็นที่ราบลุ่ม

วัดปานประสิทธารามตั้งวัดเมื่อวันที่ 19 พฤษภาคม พ.ศ. 2475 โดยมีนายเชย ขุนเจ๋ง และนายซัง มีซัง เป็นผู้ดำเนินการสร้างวัด เดิมวัดมีนามว่า **วัดปีกกา** ต่อมาเปลี่ยนเป็น "วัดปานประสิทธาราม" เมื่อวันที่ 14 พฤษภาคม พ.ศ. 2499 เพื่อเป็นอนุสรณ์แก่หลวงพ่อปานซึ่งได้เดินธุดงค์มาปักกลดบริเวณนี้ ทำให้ประชาชนเกิดศรัทธาในตัวทานเป็นอย่างมาก วัดได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2495 เขตวิสุงคามสีมา กว้าง 40 เมตร ยาว 80 เมตร ได้ผูกพัทธสีมาเมื่อวันที่ 16 กุมภาพันธ์ พ.ศ. 2519 ทางด้านการศึกษา วัดได้มีการเปิดสอนโรงเรียนพระปริยัติธรรม แผนกธรรม เมื่อ พ.ศ. 2478 และศูนย์อบรมเด็กก่อนเกณฑ์ในวัด เมื่อ พ.ศ. 2546 ยังให้ทางราชการสร้างโรงเรียนประชาบาล สอนระดับประถมศึกษา พร้อมทั้งห้องสมุด บ้านพักครู โรงอาหารอีกด้วย

ภายในอุโบสถมีจิตรกรรมฝาผนัง เป็นภาพวาดรูปพระแม่ธรณีบีบมวยผมขนาดใหญ่ และเรื่องทศชาติชาดก

อ้างอิง
-------

1. ↑  "วัดปานประสิทธาราม". หน่วยอนุรักษ์สิ่งแวดล้อมธรรมชาติและศิลปกรรมท้องถิ่น จังหวัดสมุทรปราการ.
2. ↑  "วัดปานประสิทธาราม". ศูนย์ข้อมูลกลางทางวัฒนธรรม.
3. ↑  "จิตรกรรมฝาผนัง วัดปานประสิทธาราม". ศูนย์ข้อมูลกลางทางวัฒนธรรม.
**แม็คกี้ คิว** (Maggie Q) หรือ **หลี่ เหม่ยฉี** (จีน: 李美琪; พินอิน: Lǐ Měiqí,) มีชื่อเกิดว่า Margaret Denise Quigley เกิดเมื่อวันที่ 22 พฤษภาคม ค.ศ. 1979 ที่โฮโนลูลู ฮาวาย เป็นนักแสดง นางแบบที่มีชื่อเสียงในฮ่องกงและระดับฮอลลีวูด

ประวัติ
-------

แม็คกี้ คิวมีบิดาเป็นชาวอเมริกัน และมารดาเป็นชาวเวียดนาม ชีวิตในวัยเด็กของเธอมักเข้าร่วมการแข่งขันว่ายน้ำ กับกีฬาทั้งลู่และลานทุกชนิด พออายุ 18 ปีเธอก็ย้ายมายังฮ่องกง เพื่อเป็นนางแบบอาชีพ และก้าวขึ้นสู่การเป็นนางแบบแถวหน้าของเอเชียอย่างรวดเร็ว อีกทั้งยังขึ้นปกนิตยสารทั่วเอเชีย มากกว่า 100 ฉบับ ไม่ว่าจะเป็น Time, Harper’s Bazaar, Cosmopolitan, Madame Figaro, Marie Claire, และ Elle หลายครั้ง

แม็กกี้เริ่มต้นการเป็นนักแสดงจากละครโทรทัศน์เรื่อง House of the Dragon ที่ประสบความสำเร็จได้รับความนิยมอย่างสูงในเอเชียหลังจากนั้นเธอก็แสดงภาพยนตร์เขย่าขวัญเรื่อง Model from Hell และในภาพยนตร์เรื่อง Gen-Y Cops ได้สร้างความประทับใจให้กับเฉินหลงมากจนเขาทาบทามเธอมาร่วมแสดงกับพอล รัด ใน Manhattan Midnight ภาพยนตร์ที่ได้รับรางวัลมากมาย 

ในปี 2002 แม็กกี้รับบทสวยประหารใน Naked Weapon ภาพยนตร์แอ็คชั่นที่ได้รับการขนานนามว่าเป็นการผสมผสานกันระหว่าง Charlie’s Angels กับ The Matrix และผลงานการกำกับภาพยนตร์ของเฉิน เสี่ยวตง ที่เคยออกแบบลีลาท่าทางในฉากต่อสู้ให้กับภาพยนตร์ดังอย่าง Hero และ House of Flying Daggers การได้ร่วมงานกับเฉินหลง และเฉิน เสี่ยวตงรวมทั้งได้แสดงภาพยนตร์แนวแอ็คชั่นหลาย ๆ เรื่อง ส่งให้แม็กกี้พัฒนาทักษะการต่อสู้ด้วยมือเปล่าแบบตัวต่อตัวรุดหน้าไปหลายก้าว ซึ่งเธอก็นำทักษะนี้ไปใช้กับการแสดงในภาพยนตร์อย่าง Mission: Impossible III, Rush Hour 2, และ Around the World in 80 Days

แม็กกี้ยังร่วมแสดงใน The Counting House ภาพยนตร์สยองขวัญของ Rai Entertainment จากอิตาลี, Dragon Squad ภาพยนตร์ฮ่องกงที่เธอรับบทเป็นมือปืนซุ่มยิง, และ House of Harmony มินิซีรีส์ร่วมทุนสร้างระหว่างเยอรมันกับสิงคโปร์

เมื่อปี 2006 แม็กกี้ร่วมแสดงใน Mission: Impossible III ของ Paramount Pictures ที่นำแสดงโดยทอม ครูซ โดยเธอรับบทเช็น หนึ่งในสี่สมาชิกคนสำคัญของคณะปฏิบัติการ โดยผู้กำกับ เจ.เจ. แอบรัมส์ ผู้เป็นต้นคิดสร้างภาพยนตร์ชุดดัง ๆ อย่าง Lost, Alias, และ Felicity 

หลังจากนั้น แม็กกี้ ก็ร่วมแสดงกับแดน ฟ๊อกเลอร์, จอร์จ โลเปซ, และคริสโตเฟอร์ วอลเคน ใน Balls of Fury ภาพยนตร์ตลกของ Rogue Pictures กับ Spyglass Entertainment ว่าด้วยอดีตแชมเปี้ยนปิงปองที่ถลำลึกเข้าสู่โลกลึกลับของปิงปองเพื่อค้นหาฆาตกรที่สังหารพ่อของเขา โจนาธาน กลิ้คแมน แห่ง Spyglass เป็นผู้อำนวยการสร้างจากบทและฝีมือการกำกับภาพยนตร์ของโรเบิร์ต เบ็น กาแรนท์

ปัจจุบัน แม็กกี้ เป็นโฆษกให้กับผลิตภัณฑ์อาบน้ำ LUX Personal Wash Products และผลิตภัณฑ์ดูแลผิว SOFINA Facial Skin-Care ในจีน เธอยังโด่งดังจากการงานโฆษณาผลิตภัณฑ์อย่าง Derma Logical ในฮ่องกง, เครื่องดื่ม Coca-Cola ในญี่ปุ่น, รถจักรยานยนต์ Haojue Suzuki Motorcycle ในจีน, Lancel Image Girl ในเอเชีย, และ Shiseido UV White ในญี่ปุ่นด้วย

อ้างอิง
-------

* Maggie Q (แม็กกี้ คิว) nangdee.com

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**แม็คกี้ คิว**

* เว็บไซต์อย่างเป็นทางการ เก็บถาวร 2008-03-04 ที่ เวย์แบ็กแมชชีน
**วัดป่ามหาไชย** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในหมู่ที่ 7 บ้านอ้อมโรงหีบ ตำบลบ้านเกาะ อำเภอเมืองสมุทรสาคร จังหวัดสมุทรสาคร เป็นวัดปฏิบัติสายหลวงปู่มั่น ภูริทตฺโต ฉันมื้อเดียวตามแบบอย่างพระกรรมฐานหรือพระป่าทั่วไป ที่ดินตั้งวัดมีเนื้อที่ 19 ไร่ ปัจจุบันพระครูสิริสุตวราภรณ์ (พระมหาประกอบ ธมฺมชีโว) เป็นเจ้าอาวาส

วัดป่ามหาไชยตั้งเมื่อวันที่ 30 สิงหาคม พ.ศ. 2536 ผู้บริจาคที่ดินให้สร้างวัดคือนายบุญธรรมกับนางอำไพ ทองทิอัมพร และนางปทุม อนงค์พงษ์พันธ์ ผู้ดำเนินการก่อสร้างวัดคือพระมหาประกอบ ธมฺมชีโว ได้ชักชวนชาวบ้านอ้อมโรงหีบร่วมกันบริจาคทรัพย์เพื่อสร้างเสนาสนะสำหรับเป็นที่พักสงฆ์และบำเพ็ญกุศล เมื่อ พ.ศ. 2555 วัดป่ามหาไชยได้รับการจัดตั้งเป็นสำนักปฏิบัติธรรมประจำจังหวัดสมุทรสาคร (ธรรมยุต) แห่งที่ 1

อาคารเสนาสนะประกอบด้วยอุโบสถ กว้าง 19 เมตร ยาว 58 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 29 เมตร สร้างเมื่อ พ.ศ. 2533 เป็นอาคารไม้ กุฏิสงฆ์จำนวน 19 หลัง เป็นอาคารไม้ อาคารเสนาสนะอื่น ๆ ได้แก่ หอระฆัง 1 หลัง และศาลากรรมฐาน 1 หลัง ปูชนียวัตถุสำคัญคือ พระประธานประจำอุโบสถ 1 องค์ พร้อมพระโมคคัลลานะและพระสารีบุตร

วัดมีงานประเพณีผ้าป่า 12 เมษา ซึ่งถือกำเนิดขึ้นเป็นครั้งแรกเมื่อ พ.ศ. 2555

อ้างอิง
-------

1. ↑  "ประวัติ วัดป่ามหาไชย สำนักปฏิบัติธรรมประจำจังหวัดสมุทรสาคร (ธรรมยุต) แห่งที่ ๑". คลังข้อมูลเก่าเก็บจากแหล่งเดิมเมื่อ 2021-02-09. สืบค้นเมื่อ 2021-02-05.
2. ↑  "วัดป่ามหาไชย". ศูนย์ข้อมูลกลางทางวัฒนธรรม.
3. ↑  "สมุทรสาคร!!!วัดป่ามหาไชยจัดงานบุญประเพณีผ้าป่าทองคำเพื่อนำปัจจัยเข้าคลังหลวง". ทีนิวส์.
**"ไม่ไว้ชีวิต"** (อังกฤษ: "no quarter will be left" หรือ "no quarter will be given") หรือ **"ไม่เลี้ยง"** (อังกฤษ: no quarter) เป็นศัพท์กฎหมายระหว่างประเทศ หมายความว่า ผู้ชนะจะไม่แสดงความกรุณาปรานี และจะบอกปัดไม่ยกเว้นชีวิตของบุคคลใด แลกเปลี่ยนกับการที่บุคคลนั้นได้มอบตัวด้วยใจสมัคร (surrender at discretion) หรือมอบตัวโดยไม่มีเงื่อนไข (unconditional surrender) ต่อตน

ตาม กฎหมายการยุทธ์ (laws of war) "...การประกาศว่าจะไม่ไว้ชีวิตนั้น...เป็นสิ่งต้องห้ามอย่างยิ่ง" หลักกฎหมายข้อนี้มีอยู่ใน ข้อ 23 แห่ง "อนุสัญญาฉบับที่ 4 กฎหมายและธรรมเนียมการยุทธ์ภาคพื้นดิน" ใน หมู่อนุสัญญากรุงเฮก ค.ศ. 1907 (IV Convention – The Laws and Customs of War on Land, of the Hague Conventions of 1907)

อันเนื่องมาจากคำพิพากษาตามกฎหมายเกี่ยวกับความผิดอาญาศึกและความผิดอาญาต่อมนุษยชาติในการพิจารณาคดีเนือร์นแบร์กเมื่อเดือนตุลาคม ค.ศ. 1946 จึงเป็นที่ถือกันว่า หมู่อนุสัญญากรุงเฮก ค.ศ. 1907 รวมทั้งข้อห้ามชัดแจ้งมิให้ประกาศว่าจะไม่ไว้ชีวิตนั้น เป็นส่วนหนึ่งของกฎหมายจารีตประเพณีทางการยุทธ์ และผูกพันฝ่ายทั้งปวงในความขัดแย้งระหว่างประเทศโดยมีกำลังรบ

คำคำนี้ในภาษาอังกฤษ มีที่มาจากการที่ผู้บัญชาการกองทัพผู้ชนะมักมีคำสั่งว่า ตน "จะไม่เลี้ยง" ("will not house" หรือ "will not quarter") ทหารปัจจามิตรที่จับกุมได้ ฉะนั้น ทหารปัจจามิตรทั้งหมดจะไม่ถูกคุมขังแต่จะถูกฆ่าทิ้งแทน

พจนานุกรมภาษาอังกฤษ ฉบับออกซฟอร์ด (Oxford English Dictionary) ยังกล่าวถึงที่มาของคำดังกล่าวไว้ว่า คำว่า "quarter" ในภาษาอังกฤษ สามารถหมายถึง "ความสัมพันธ์กับบุคคลอื่น หรือความพฤติต่อบุคคลอื่น" (relations with another or conduct towards another) ดังที่เชกสเปียร์เคยใช้ว่า "มวลมิตรเอ๋ย...ในความสัมพันธ์และในถ้อยคำเฉกเช่นคู่บ่าวสาวนั้น" ("Friends all..In Quarter, and in termes like Bride, and Groome") ฉะนั้น ในภาษาที่ว่า "no quarter" อาจหมายถึงว่า จะไม่มีเยื่อใยกับปัจจามิตร

ดูเพิ่ม
-------

* รายชื่อศัพท์ทางการยุทธ์
* พระราชกำหนดไม่ใช้ชีวิตชาวไอริช (Ordinance of no quarter to the Irish)

อ้างอิง
-------

1. ↑  Oxford English Dictionary: quarter, n. 18.a
2. ↑  IV - The Laws and Customs of War on Land
3. ↑  Judgment: The Law Relating to War Crimes and Crimes Against Humanity in the Avalon Project archive at Yale Law School)
4. ↑  Oxford English Dictionary r.n.18.a derived from Quarter.n.15.a "Place of stay or residence; dwelling-place, lodgings, esp. of soldiers. Now usu. in pl."